b'\n_START_ARTICLE_\nLing\xc3\xbc\xc3\xadstica\n_START_SECTION_\nFilologia i ling\xc3\xbc\xc3\xadstica\n_START_PARAGRAPH_\nAmb anterioritat al segle XX, el terme filologia, que apareix referenciat en angl\xc3\xa8s l\'any 1716, s\'usava comunament per a referir-se a la ci\xc3\xa8ncia del llenguatge, que llavors tenia predominantment un enfocament hist\xc3\xb2ric. A partir de les aportacions de Ferdinand de Saussure, en qu\xc3\xa8 feia \xc3\xa8mfasi en la import\xc3\xa0ncia de l\'an\xc3\xa0lisi sincr\xc3\xb2nica, aquest \xc3\xbas del terme es va transformar, i el terme filologia actualment s\'utilitza per a descriure l\'estudi "de la gram\xc3\xa0tica d\'una llengua, la hist\xc3\xb2ria i la tradici\xc3\xb3 liter\xc3\xa0ria", especialment als Estats Units, on no va ser mai tan popular com ho va ser en altres llocs en el sentit de considerar-la com la "ci\xc3\xa8ncia del llenguatge"._NEWLINE_Encara que el terme ling\xc3\xbcista, en el sentit d\'un estudiant de la llengua, es remunta en angl\xc3\xa8s a l\'any 1641, el terme ling\xc3\xbc\xc3\xadstica es troba documentat per primera vegada en angl\xc3\xa8s el 1847. Ara \xc3\xa9s el terme habitual usat entre els especialistes per a designar l\'estudi cient\xc3\xadfic del llenguatge.'